Ła Reeperbahn ła xe na conosua via a luxe rose de Anburgo, in Germania, situà in tel cuartiero de St. Pauli, in tel distreto de Hamburg-Mitte. Ła via ła se ga sviłupà a partire dai ani sesanta del XX secoło cofà logo de divertimento par i marinari che rivava in tel porto de Anburgo. El nome "Reeperbahn" vołe dire letralmente "via dei cordai" e el fa riferimento a on tipo de corda par marinari che ła se fabricava inte ła xona e che in baso-tedesco vien ciamà . Ła via ła xe comunemente soranomenà "Kiez", on termine che el se rifarise a on cuartiero de na sità granda, o anca "Die sündige Meile", o sia "el mijo pecaminoxo". Ła Reeperbahn se xe a nord dei St. Pauli-Landungsbrücken, i embarcarderi de St. Pauli e imediatamente a ovest de ła e a sud-ovest de el , ła xona dove par 6 mesi a l'ano ghe xe on luna park in ocaxion del e dove che se połe catare anca el , el stadio andove che xuga el FC St. Pauli, ła segonda scuadra de bałon de ła sità. Se połe catar davanti a ła Reeperbahn anca ła , ła piasa co el , e ła , ła piasa dedegà a Hans Albers. Inte ła via, che ła xe longa 600 metri, no se cata soło sexy shop e locałi andove se fa el snudareło , ma anca bar, discoteche e caxinò. Łe case de apuntamento no łe se cata inte ła Reeperbahn, che xe ła via prinçipałe del cuartiero a luxe rose de Anburgo, ma in na picoła via laterałe, la , na via sorvejà da ła połisia e che ła xe interdeta a łe done e ai òmani soto i dixdoto ani. Sto fato diferensia sostansialmente el cuartiero a luxe rose de Anburgo dal cuartiero a luxe rose de Amsterdam "De Wallen". N'altra famoxa laterałe de ła Reeperbahn xe ła , na via dove che se cata dei locałi de mùxega e dove che i gaveva fato i primi pasi, tra i altri, i Beatles e Mino Reitano.